钦定古今图书集成/明伦汇编/皇极典/第164卷 > 《北齐文襄论》前人
## 钦定古今图书集成/明伦汇编/皇极典/第164卷 > 《北齐文襄论》前人

《神武》云：“日为我蚀，今死亦掩。”观其和敕勒之歌，哀来
何极；览太子之色，仍有别忧。此岂悲促龄而怨昊苍
哉！但强寇在邻，奸臣不附，以此为恨也。文襄克纂丕
基，堪负大业，追成曩志，不忝远图。故能委任绍宗，外
平侯景；借假贞节，内察权豪。沙汰众流，厘正群务，纪
纲具举，朝野肃然。况乃嘉思政之忠，遥接其手；寤陆
生之直，更赏其能。此亦可称也。且夫为人上者，当不
忝威仪，慎名器。先王以之革弊，达人因此垂风。是故
立其章程，明其限节，水火可蹈，礼教难逾。今天荫甫
倾，洪基靡构，国有大难，未可三年不言；高宴后园，岂
得一朝盘舞？此不慎尔仪也。若乃命天子为痴人，比
尊名于狗脚。恨崔陵之语，不念元勋；忿孙腾之仪，宁
思佐命。此不惜名器也。加以任情荡思，率意以之。红
绮如花，妖颜若玉，决池而弄淫女，下狱而罪贞姬。叛
高慎于洛阳，几倾其父；蒸郑妃于内寝，乃系乎亲。《诗》

之材，得醉者之力。今者陷孝骞之罪，赏王仪之心，拒
兰钦之慈，专诸之剑，非不幸也。